**Orientări privind accesarea finanțărilor acordate**

**în cadrul Programului Operațional Asistență Tehnică**

**2014-2020**

Cuprins

[CAPITOLUL 1. Abrevieri 3](#_Toc465683037)

[CAPITOLUL 2. Informații generale privind Programul Operațional Asistență Tehnică 2014-2020 3](#_Toc465683038)

[2.1 Axe prioritare, obiective tematice, priorități de investiții, obiective specifice 4](#_Toc465683039)

[2.2 Alocarea financiară 5](#_Toc465683040)

[2.3 Indicatori 5](#_Toc465683041)

[2.4 Documente strategice relevante 6](#_Toc465683042)

[2.5 Contribuția programului operațional la ITI/CLLD/SUERD etc (*unde este cazul)* 8](#_Toc465683043)

[CAPITOLUL 3. Informații generale privind sistemul de management al POAT 9](#_Toc465683044)

[3.1 Cadrul instituțional 9](#_Toc465683045)

[3.2 Etapele procesului de management al POAT 2014-2020 9](#_Toc465683046)

[CAPITOLUL 4. Reguli generale de eligibilitate 10](#_Toc465683047)

[4.1 Eligibilitatea solicitantului/partenerilor 10](#_Toc465683048)

[4.2 Eligibilitatea proiectului 11](#_Toc465683049)

[4.3 Eligibilitatea cheltuielilor 11](#_Toc465683050)

[CAPITOLUL 5. Completarea cererii de finanțare 13](#_Toc465683051)

[CAPITOLUL 6. Procesul de evaluare și selecție 13](#_Toc465683052)

[6.1. Aspecte generale privind conformitatea administrativă și evaluarea tehnică și financiară 13](#_Toc465683053)

[6.2. Evaluarea și selecția proiectelor în cadrul ITI Delta Dunării 14](#_Toc465683054)

[6.3. Depunerea și soluționarea contestațiilor 14](#_Toc465683055)

[CAPITOLUL 7. Principii orizontale 14](#_Toc465683056)

[CAPITOLUL 8. Contractarea proiectelor 15](#_Toc465683057)

[CAPITOLUL 9. Informare și publicitate 15](#_Toc465683058)

# CAPITOLUL 1. Abrevieri

AM POAT – Autoritatea de Management pentru Programul Operațional Asistență Tehnică

CE – Comisia Europeană

FEDR – Fondul European de Dezvoltare Regională

FESI – fondurile europene structurale și de investiții

ITI – investiție teritorială integrată

OS – obiectiv specific

PO – program operațional

POAT – Programul Operațional Asistență Tehnică 2014-2020, dacă nu se menționează altfel

POC – Programul Operațional Competitivitate

POIM – Programul Operațional Infrastructură Mare

SMIS2014+ – Sistemul Unic de Management al Instrumentelor Structurale 2014-2020

MySMIS2014 – aplicația conexă SMIS2014+ care permite schimbul de date între beneficiari sau potențiali beneficiari și autorități

# CAPITOLUL 2. Informații generale privind Programul Operațional Asistență Tehnică 2014-2020

Programul Operaţional Asistenţă Tehnică 2014 – 2020 (POAT) aprobat prin Decizia CE nr. C(2014)10221 din data 18.12.2014 reprezintă un document strategic care contribuie la strategia Uniunii Europene pentru o creştere inteligentă, durabilă şi favorabilă incluziunii, fiind unul din cele 8 programe operaţionale prevăzute în Acordul de Parteneriat 2014 – 2020.

Obiectivul POAT 2014 – 2020 este de a asigura sprijinul necesar implementării eficiente şi transparente a fondurilor ESI alocate României în cadrul Politicii de Coeziune a UE.

POAT va acorda sprijin orizontal, similar celui asigurat de în cadrul financiar 2007-2013 prin programul anterior, precum și asistența tehnică pentru PO Competitivitate și PO Infrastructură Mare 2014-2020, programe care nu au axă prioritară proprie de asistență tehnică. Programul este împărțit în axe prioritare, obiective specifice și acțiuni.

POAT 2014 – 2020 este un program destinat întregului sistem de coordonare, gestionare și control al fondurilor ESI și al potențialilor beneficiari și beneficiarilor acestor fonduri, prin natura sa orizontală răspunzând nevoilor de la nivelul întregului teritoriu al țării. Astfel, deși locația principalilor beneficiari ai acestui PO (structurile de coordonare, gestionare și control al FESI) se situează în regiunea București-Ilfov, intervențiile finanțate din POAT, prin impactul pe care îl au asupra implementării tuturor PO, acoperă toate regiunile României.

## Axe prioritare, obiective tematice, priorități de investiții, obiective specifice

| **Axă prioritară** | **Obiectiv specific** | **Rezultat** | **Acțiune** |
| --- | --- | --- | --- |
| **Axa Prioritară 1 - Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri** | Obiectivul specific 1.1 - Întărirea capacității beneficiarilor de proiecte finanțate din FESI de a pregăti şi implementa proiecte | Eficacitate sporită în pregătirea și implementarea proiectelor | Acțiunea 1.1.1. Instruire orizontală pentru potențialii beneficiari și beneficiarii FESI și instruire specifică pentru beneficiarii POAT, POIM ȘI POC |
| Acțiunea 1.1.2. Asistență orizontală pentru beneficiarii FESI și asistență specifică pentru beneficiarii POAT, POIM și POC |
| Obiectivul specific 1.2 - Asigurarea transparenței și credibilității FESI și a rolului Politicii de Coeziune a UE | Nivel ridicat de conștientizare cu privire la proiecte co-finanțate de UE | Acțiunea 1.2.1. Activități de diseminare a informaţiilor şi de informare şi publicitate cu privire la FESI și la POAT, POIM și POC |
| Acțiunea 1.2.2. Activități destinate dezvoltării culturii parteneriale pentru coordonarea și gestionarea FESI |
| **Axa Prioritară 2 - Sprijin pentru coordonarea, gestionarea și controlul FESI** | Obiectivul specific 2.1 Îmbunătățirea cadrului de reglementare, strategic şi procedural pentru coordonarea și implementarea FESI | Cadrul de reglementare, strategic şi procedural îmbunătățit pentru coordonarea și implementarea FESI | Acțiunea 2.1.1. Activități pentru îmbunătățirea cadrului și condițiilor pentru coordonarea și controlul FESI și pentru gestionarea POAT, POIM ȘI POC |
| Acțiunea 2.1.2 Evaluare la nivelul AP, POAT, POIM și POC și activități destinate creșterii culturii de evaluare pentru FESI |
| Obiectivul specific 2.2 Dezvoltarea și menținerea unui sistem informatic funcțional și eficient pentru FSC, precum și întărirea capacității utilizatorilor săi | Sistem informatic integrat funcțional, care generează date corecte și în timp util, pentru realizarea unui management corect şi eficient al programelor operaţionale | Acțiunea 2.2.1 Activități pentru dezvoltarea, îmbunătățirea şi mentenanţa SMIS2014+, MYSMIS2014 și a altor aplicații conexe acestora, precum şi a reţelei digitale și pentru sprijinirea unităţii centrale SMIS2014+, a reţelei de coordonatori și instruirea utilizatorilor acestor sisteme informatice |
| **Axa Prioritară 3 - Creșterea eficienței și eficacității resurselor umane implicate în sistemul de coordonare, gestionare şi control al FESI în România** | Obiectivul specific 3.1 Dezvoltarea unei politici îmbunătățite a managementului resurselor umane care să asigure stabilitatea, calificarea și motivarea adecvată a personalului care lucrează în cadrul sistemului de coordonare, gestionare și control al FESI | Personal motivat, responsabilizat, stabil și înalt calificat în sistemul de coordonare, gestionare şi control al FESI | Acțiunea 3.1.1. Implementarea unei politici orizontale de resurse umane şi a dezvoltării capacităţii manageriale pentru sistemul de coordonare, gestionare și control al FESI |
| Acțiunea 3.1.2. Asigurarea resurselor financiare pentru remunerarea personalului din sistemul de coordonare și control al FESI și din sistemul de management al POAT, POIM și POC |

## Alocarea financiară

|  |  |  |  |  |
| --- | --- | --- | --- | --- |
|  | Categorie regiune | Sprijinul din partea Uniunii Europene | Finanțarea publică națională | Finanțare totală |
| Axa Prioritară 1 | **66.600.000** | **12.035.012** | **78.635.012** |
|  | - Regiuni mai puțin dezvoltate | 62.763.840 | 11.075.972 | 73.839.812 |
|  | - Regiuni mai dezvoltate | 3.836.160 | 959.040 | 4.795.200 |
| Axa Prioritară 2 | **54.500.000** | **9.848.471** | **64.348.471** |
|  | - Regiuni mai puțin dezvoltate | 51.360.800 | 9.063.671 | 60.424.471 |
|  | - Regiuni mai dezvoltate | 3.139.200 | 784.800 | 3.924.000 |
| Axa Prioritară 3 | **91.665.958** | **16.564.579** | **108.230.537** |
|  | - Regiuni mai puțin dezvoltate | 86.385.999 | 15.244.589 | 101.630.588 |
|  | - Regiuni mai dezvoltate | 5.279.959 | 1.319.990 | 6.599.949 |
| TOTAL POAT | **212.765.958** | **38.448.062** | **251.214.020** |

## Indicatori

Având în vedere intervențiile finanțate din POAT, la nivelul programului au fost stabiliți o serie de indicatori de rezultat și de realizare imediată.

Toți indicatorii POAT sunt exprimați fie în procente, reprezentând proporții, fie în valori totale, numărând unitățile de realizare imediată / rezultat. Întrucât POAT este un program finanțat prin FEDR, toți indicatorii sunt finanțați prin FEDR.

Așa cum prevede Regulamentul (UE) nr. 1303/2013, indicatorii nu fac parte din cadrul de performanță. Mai mult, toți indicatorii sunt specifici programului și nu fac parte din lista comună a indicatorilor prevăzută în Regulamentul (UE) nr. 1301/2013.

| Denumirea indicatorului | Unitatea de măsură | Țintă finală pentru POAT (2023) |
| --- | --- | --- |
| Axa Prioritară 1: Întărirea capacității beneficiarilor de a pregăti și implementa proiecte finanțate din FESI și diseminarea informațiilor privind aceste fonduri |
| 6S1 - Proiecte care au o rată de absorbție mai mare de 70% din total proiecte a căror dezvoltare a fost sprijinită prin POAT | % | 75% |
| 6S2 - Nivelul de conştientizare cu privire la proiecte cofinanţate de UE | % | 60% |
| 6S7 - Zile participanți la instruire - beneficiari | Număr | 15.000 |
| 6S8 - Aplicații de finanțare pentru proiecte de infrastructură finanțate din POIM și POC a căror dezvoltare a fost sprijinită din POAT | Număr | 8 |
| 6S9 - Număr personal din structura care coordonează ITI, ale căror salarii sunt co-finanțate din POAT - echivalent normă întreagă anual (full time equivalents) | Număr | 19 |
| 6S10 - Materiale de informare și publicitate elaborate - ediții | Număr | 30 |
| 6S11 - Campanii organizate | Număr | 3 |
| 6S12 - Solicitări care au fost soluționate de rețeaua de Centre de informare | Număr | 25.000 |
| 6S13 - Sesiuni pe site/portal înregistrate | Număr | 500.000 |
| 6S14 - Evaluări și studii elaborate | Număr | - |
| 6S19 - Zile participanți la instruire – structuri de gestionare/alte structuri | Număr | - |
| 6S21 - Evenimente de informare/lucru | Număr | - |
| 6S22 - Rapoarte trimestriale elaborate de structura care coordonează ITI aprobate de Ministerul Fondurilor Europene | Număr | - |
| Axa Prioritară 2: Sprijin pentru coordonarea, gestionarea și controlul FESI |
| 6S3 – Ponderea beneficiarilor care consideră procedurile privitoare la FESI corespunzătoare | % | 50% |
| 6S4 - Gradul de utilizare al SMIS 2014+ pentru îndeplinirea obligațiilor de raportare la nivel de PO către CE | % | 70% |
| 6S14 - Evaluări și studii elaborate | Număr | 60 |
| 6S15 - Structuri de coordonare/ gestionare/control FESI ale căror logistică și funcționare a fost sprijinită anual, inclusiv echipamente și licențe pentru funcționarea SMIS 2014+ | Număr | 14 |
| 6S16 - Proiecte a căror evaluare/contractare/monitorizare/control a fost asigurată | Număr | 10.000 |
| 6S17 - Disponibilitatea rețelei SMIS 2014+ mai mare de | % | 99,50 |
| 6S18 - Zile participanți la instruire - utilizatori sisteme informatice | Număr | 6.000 |
| 6S23 - Rezervă de memorie | Număr | - |
| 6S24 - Rezervă de procesare | Număr | - |
| 6S25 - Rezervă de stocare | Număr | - |
| Axa Prioritară 3: Creșterea eficienței și eficacității resurselor umane implicate în sistemul de coordonare, gestionare şi control al FESI în România |
| 6S5: Punctajul mediu obţinut în urma evaluării personalului angajat în sistemul FESI | Număr | 3,5 |
| 6S6: Rata medie anuală de fluctuație a personalului din sistemul FESI | % | ≤10% |
| 6S14 - Evaluări și studii elaborate | Număr | - |
| 6S19 - Zile participanți la instruire – structuri de gestionare/alte structuri | Număr | 20.000 |
| 6S20 - Număr personal din sistemul FESI, ale căror salarii sunt co-finanțate din POAT - echivalent normă întreagă anual (full time equivalents) | Număr | 1.400 |

## Documente strategice relevante

| **Nr. crt.** | **Titlu document** | **Adresă unde poate fi accesat** |
| --- | --- | --- |
|  | Acordul de Parteneriat 2014-2020 România | <http://www.fonduri-ue.ro/files/documente-relevante/acord/Acord_de_Parteneriat_2014-2020_RO.pdf>  |
|  | Programul Operațional Asistență Tehnică 2014-2020 | <http://www.fonduri-ue.ro/files/programe/AT/POAT_2014/VO.POAT.2014-2020.17.12.2014.pdf>  |
|  | Strategia Integrată de Dezvoltare Durabilă a Deltei Dunării (2030) - Pilonul 1: Protecția resurselor naturale şi a mediului | <http://www.mdrap.ro/userfiles/SIDDD_oct%202015.pdf>  |
|  | Strategia Integrată de Dezvoltare Durabilă a Deltei Dunării (2030) - Pilonul II: Dezvoltarea durabilă, în scopul de a sprijini economia locală și oportunitățile locale de îmbunătățire | <http://www.mdrap.ro/userfiles/SIDDD_oct%202015.pdf>  |
|  | Strategia Integrată de Dezvoltare Durabilă a Deltei Dunării (2030) - Pilonul III: Sporirea conectivității și accesibilității | <http://www.mdrap.ro/userfiles/SIDDD_oct%202015.pdf>  |
|  | Strategia Naţională de Cercetare, Dezvoltare şi Inovare 2014 – 2020 | <http://www.research.ro/uploads/politici-cd/strategia-cdi-2014-2020/strategia-cdi-2020_-proiect-hg.pdf>  |
|  | Strategia Naţională privind Agenda Digitală pentru România 2020 | <https://ec.europa.eu/epale/sites/epale/files/strategia-nationala-agenda-digitala-pentru-romania-20202c-20-feb.2015.pdf>  |
|  | Planul Național pentru Dezvoltarea Infrastructurii NGN (Next Generation Networks) | <http://media.hotnews.ro/media_server1/document-2015-06-3-20208193-0-planul-ngn.pdf>  |
|  | Strategia pentru Consolidarea Administrație Publice 2014-2020 | <http://www.mdrap.ro/userfiles/strategie_adm_publica.pdf>  |
|  | Strategia privind mai buna reglementare 2014 ‐ 2020 (SMBR) | <http://www.fonduriadministratie.ro/wp-content/uploads/2015/05/HG_1076_2014.pdf>  |
|  | Strategia Naţională de Competitivitate 2014-2020 | <http://www.minind.ro/%5C/strategie_competitivitate/SNC%20aprobata%20prin%20HG-1.pdf>  |
|  | Planul Național de Acțiune privind Energia Regenerabilă | <http://www.minind.ro/pnaer/pnaer_29%20iunie_2010_final_alx.pdf>  |
|  | Master Planul General de Transport | <http://mt.gov.ro/web14/strategia-in-transporturi/master-plan-general-transport/documente-master-plan>  |
|  | Master planurile județene/zonale pentru apă și apă uzată | - |
|  | Master Plan privind Protecţia şi Reabilitarea Zonei Costiere Româneşti | <http://www.rowater.ro/dadobrogea/Master%20Plan%20privind%20Protecia%20i%20Reabilitarea%20Zonei/Master%20Plan.pdf>  |
|  | Strategia Națională de Gestionare a Deșeurilor 2014-2020 | <http://www.mmediu.ro/img/attachment/37/strategii-planuri-studii-54786031cda10.pdf>  |
|  | Strategia Naţională de Management al Riscului la Inundaţii pe termen mediu şi lung (perioada 2010 – 2035) | <http://www.mmediu.ro/app/webroot/uploads/files/2012-01-10_risc_inundatii_hg846din2010aprobaresnmri.pdf>  |
|  | Strategia Naţională a României privind Schimbările Climatice 2013 – 2020 | <http://www.mmediu.ro/beta/wp-content/uploads/2012/10/2012-10-05-Strategia_NR-SC.pdf>  |
|  | Strategia Națională si Planul Național de Acțiune Pentru Gestionarea Siturilor Contaminate din Romania | <http://www.mmediu.ro/beta/wp-content/uploads/2013/10/2013-10-29_strategie.pdf>  |
|  | Strategia Naţională pentru Siguranţă Rutieră 2013 – 2020 | <http://www.mmediu.ro/app/webroot/uploads/files/2015-07-28_Strategie_Siguranta_Rutiera_2015.pdf>  |
|  | Cadrul de Acțiune Prioritară pentru Natura 2000 | - |
|  | Strategia Naţională şi Planul de Acţiune pentru Conservarea Biodiversităţii 2013 – 2020 | <https://www.google.ro/url?sa=t&rct=j&q=&esrc=s&source=web&cd=1&cad=rja&uact=8&ved=0ahUKEwjG8pbjjNLLAhWK8HIKHRqMDQMQFggbMAA&url=http%3A%2F%2Fwww.mmediu.ro%2Fbeta%2Fwp-content%2Fuploads%2F2013%2F02%2F2013-02-DB-NBSAP.doc&usg=AFQjCNHUC80WeMOCtGZKl5A2L5SB0hhv8A> |
|  | Planul Naţional de Acţiune în Domeniul Eficienţei Energetice III | <http://www.escorom.ro/images/Planul%20national%20de%20actiune%20in%20domeniul%20eficientei%20energetice-2020.pdf> |
|  | Planul de Dezvoltare a Rețelei Electrice de Transport perioada 2014-2023 | http://www.transelectrica.ro/web/tel/plan-perspectiva |
|  | Planul de Dezvoltare al Sistemului Național de Transport Gaze 2014-2023 | <http://new.transgaz.ro/sites/default/files/uploads/users/admin/Temp/plan_de_dezvoltare_pe_10_ani_2014_-_2023_14.12.2014.pdf> |
|  | Planul Naţional de Acţiune în Domeniul Energiei din Surse Regenerabile | <http://www.minind.ro/pnaer/pnaer_29%20iunie_2010_final_alx.pdf> |
|  | Strategia pentru Mediul Marin | <http://www.mmediu.ro/beta/wp-content/uploads/2012/06/2012-06-01_OUG_71_2010.pdf> |
|  | Planul de Amenajare a Spaţiului Maritim Transfrontalier al zonei Mării Negre | - |
|  | Strategia de Comunicare pentru Instrumentele Structurale 2014-2020. | <http://www.fonduri-ue.ro/images/files/transparenta/comunicare/Strategie.comunicare.IS.2014.2020.pdf>  |

## Contribuția programului operațional la ITI/CLLD/SUERD etc (*unde este cazul)*

Acordul de Parteneriat precizează că Investițiile teritoriale integrate (ITI) vor avea la bază nevoile locale pentru a stimula dezvoltarea integrată și cooperarea la nivel trans-sectorial subregional, conducând astfel la sinergii între FESI și alte surse de finanțare (de exemplu, bugetul național sau local) și evitând finanțarea de proiecte disparate sau divergente. ITI este un instrument care promovează utilizarea integrată a fondurilor și poate duce la un rezultat agregat mai bun pentru aceeași valoare a investiției publice.

România va folosi instrumentul ITI în Rezervația Biosferei Delta Dunării (un teritoriu unic cu funcții foarte specifice: populație rară și izolată, specializare și vulnerabilitate economică, acces nesatisfăcător la servicii etc.); elaborarea strategiei integrate pentru această zonă a început cu ajutorul Băncii Mondiale și al autorităților locale competente; strategia va fi implementată prin planuri de acțiune elaborate tot cu ajutorul Băncii Mondiale, ce va include intervențiile propuse și mecanismele de implementare.

POAT prevede sprijin pentru coordonarea implementării strategiilor planurilor integrate de dezvoltare ale Investițiilor Teritoriale Integrate (ITI). Se are astfel în vedere asigurarea remunerării, instruirii și schimbul de experiență pentru personalul dedicat coordonării ITI, asigurarea condițiilor logistice și cheltuielilor de deplasare ale acestui personal, precum și organizarea de evenimente și furnizarea de asistență în legătură cu coordonarea pregătirea, actualizarea, implementarea, monitorizarea și evaluarea planurilor integrate de dezvoltare ale ITI.

Conform POAT, alocarea financiară indicativă pentru ITI din POAT este de 5.000.000 euro sprijin din partea Uniunii Europene, la care se adaugă finanțarea publică națională de 903.529 euro.

Pentru dezvoltarea locală plasată sub responsabilitatea comunității (CLLD), acțiuni integrate pentru dezvoltare urbană durabilă sau strategii macroregionale, cum ar fi Strategia Uniunii Europene pentru Regiunea Dunării și strategii aferente bazinelor maritime, POAT nu prevede sprijin specific, însă va contribui prin acțiunile generale de sprijin adresate tuturor beneficiarilor, precum și cele de informare și comunicare.

# CAPITOLUL 3. Informații generale privind sistemul de management al POAT

## Cadrul instituțional

|  |  |
| --- | --- |
| AUTORITATEA | DENUMIREA AUTORITĂȚII |
| Autoritatea de Management | Ministerul Fondurilor Europene - Direcția Generală Asistență Tehnică |
| Autoritate de Certificare | Ministerul Finanțelor Publice - Autoritatea de Certificare și Plată |
| Autoritatea de Audit | Autoritatea de Audit (Organism independent pe lângă Curtea de Conturi a României) |
| Organism către care Comisia Europeană va efectua plăți | Ministerul Finanțelor Publice - Autoritatea de Certificare și Plată |

## Etapele procesului de management al POAT 2014-2020

Pentru implementarea POAT 2014-2020, organismele anterior menționate cooperează pentru utilizarea eficientă a fondurilor alocate în cadrul programului.

**Planificarea anuală a proiectelor**

Pentru a permite planificarea fondurilor, AM POAT va elabora anual un Plan de proiecte, cu consultarea membrilor Comitetului de Monitorizare POAT 2014-2020, pe baza propunerilor primite de la potențialii beneficiari.

**Lansarea anuală a apelurilor de proiecte**

În cadrul POAT 2014-2020 se lansează anual, apeluri de proiecte pentru fiecare axă prioritară, cu termen limită pentru depunere a cererilor de finanțare 31 decembrie a fiecărui an şi în limita alocării financiare aferente apelului de proiecte construit pe baza propunerilor primite de la beneficiari și în urma consultării Comitetului de Monitorizare. Detaliile privind accesarea fondurilor în cadrul acestor apeluri se găsesc în Ghidul Solicitantului – condiții specifice de accesare a fondurilor din POAT 2014-2020.

**Evaluarea, selecția și contractarea proiectelor**

POAT 2014-2020 fiind un program care urmărește să sprijine implementarea fondurilor ESI alocate României în cadrul Politicii de Coeziune a UE, este necesar ca asistența pe care o acordă să fie un instrument flexibil de sprijin.

Întrucât beneficiarii sunt definiți prin natura acțiunilor finanțate din POAT, nu este necesară selectarea acestora în mod competitiv, realizându-se o planificare și prioritizare anuală a proiectelor cu consultarea membrilor Comitetului de Monitorizare, înainte de depunerea acestora. Evaluarea și selecția proiectelor se derulează în sistem non-competitiv.

**Monitorizarea proiectelor**

Se referă la activitatea de urmărire a implementării activităților prevăzute în contractul de finanțare și a indicatorilor asumați în cadrul proiectului. Această activitate va fi realizată de către AM POAT. În plus, în urma semnării contractelor de finanțare, și alte organisme cu atribuții de verificare și control (Autoritatea de Certificare şi Plată, Autoritatea de Audit, Comisia Europeană) pot realiza controale/ audituri asupra modului de implementare a proiectelor.

**Rambursarea/ plata cheltuielilor în cadrul contractelor de finanțare**

Cheltuielile efectuate de către beneficiar vor fi rambursate ulterior în urma unui proces de verificare și autorizare a cheltuielilor. Beneficiarul trebuie să ţină o contabilitate analitică a proiectului, să ţină registre exacte şi periodice, precum şi înregistrări contabile separate şi transparente ale implementării proiectului.

**Monitorizarea ex-post a contractelor de finanțare**

După finalizarea proiectelor, AM POAT va realiza activități de monitorizare a sustenabilității proiectului conform celor prezentate de beneficiar în cererea de finanțare. În plus, în cazul proiectelor care includ investiții de infrastructură, AM POAT va monitoriza și durabilitatea proiectului investiției pentru o perioadă de minimum 3 ani de la finalizarea implementării proiectului sau pe durata prevăzută în reglementările privind ajutorul de stat, dacă aceasta este mai mare.

# CAPITOLUL 4. Reguli generale de eligibilitate

## Eligibilitatea solicitantului/partenerilor

POAT este un program destinat în principal sprijinirii sistemului de coordonare, gestionare și control al fondurilor ESI și acțiunilor dedicate întăririi capacității beneficiarilor acestor fonduri. În plus, POAT va asigura asistența tehnică pentru gestionarea POIM și POC, programe operaționale care nu au axe proprii de asistență tehnică.

Prin urmare, beneficiarii acestui program sunt în număr limitat, respectiv:

* instituțiile implicate în coordonarea, gestionarea și controlul fondurilor ESI (Ministerul Fondurilor Europene, Autoritățile de Management, Organismele Intermediare, Autoritatea de Certificare și Plată, Autoritatea de Audit, Departamentul pentru Luptă Antifraudă)
* anumite instituții care sprijină sistemul de coordonare, gestionare și control al fondurilor ESI (Agenţia Naţională a Funcţionarilor Publici, Agenţia Naţională pentru Achiziţii Publice, Ministerul Mediului, Apelor și Pădurilor, Consiliul Național pentru Soluționarea Contestațiilor, Serviciul de Telecomunicații Speciale)
* beneficiarii care gestionează un număr mare de proiecte (portofolii de proiecte) finanțate POIM și POC (Ministerul Mediului, Apelor și Pădurilor, Ministerul Afacerilor Interne, Ministerul Comunicațiilor și pentru Societatea Informațională)[[1]](#footnote-1)
* structuri care sprijină implementarea investițiilor teritoriale integrate (ADI ITI Delta Dunării)

## Eligibilitatea proiectului

Pentru a fi eligibil, proiectul trebuie:

* Să fie depus de către unul dintre solicitanții eligibili conform subcapitolului 4.1 din prezentul document și conform Ghidului Solicitantului - condiții specifice de accesare a fondurilor;
* Să fie inclus în Planul de proiecte aferent anului în care se depune, aprobat în urma consultării Comitetului de Monitorizare pentru POAT;
* Să se încadreze într-o acțiune POAT conform subcapitolului 2.1 din prezentul document;
* Să aibă o dimensiune orizontală (adresează nevoi privind coordonarea sau controlul FESI sau cu impact asupra FESI) sau specifică POAT, POIM sau POC;
* Să fie implementat în intervalul de timp ianuarie 2014 - decembrie 2023;
* Să nu fi fost/nu fie finanţat din alte resurse publice nerambursabile;
* Să nu fie încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost sau nu efectuate de către beneficiar (art. 65, alin (6) din Regulamentul (UE) nr. 1303/2013);
* Activitățile din proiectul propus spre finanțare demarate anterior depunerii cererii de finanțare să fi fost derulate cu respectarea prevederilor legislației aplicabile (art.125, alin 3, lit. (e) din Regulamentul (UE) nr. 1303/2013);
* Să fie implementat in conformitate cu politicile UE şi naţionale, în special achiziţii publice, informare si publicitate, dezvoltare durabilă și egalitate de șanse;
* În cazul acțiunilor destinate formării, să se adreseze unui grup ţintă relevant pentru acțiunea respectivă, așa cum este descrisă în subcapitolul 2.1 din prezentul document;
* În cazul proiectelor din cadrul acțiunii 2.1.1 destinate achiziției de echipamente pentru structurile responsabile de coordonarea, gestionarea și controlul FESI, acestea să fie compatibile cu SMIS 2014+.

## Eligibilitatea cheltuielilor

**Baza legală:**

* H.G. nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european şi Fondul de coeziune 2014-2020;
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
* Regulamentul (UE) nr. 1301/2013 al Parlamentului European și al Consiliului privind Fondul European de Dezvoltare Regională și dispozițiile specifice aplicabile obiectivului referitor la investițiile pentru creșterea economică și locuri de muncă și de abrogare a Regulamentului (CE) nr. 1.080/2006;
* Regulamentului (UE, EUROATOM) nr. 966/2012 al Parlamentului European și al Consiliului privind Normele financiare aplicabile bugetului general al Uniunii și de abrogare a Regulamentului Consiliului (CE, EURATOM) nr. 1.605/2002 al Consiliului, cu modificările și completările ulterioare.

**Următoarele cheltuieli NU sunt eligibile:**

* dobânzi debitoare, cu excepția celor referitoare la granturi acordate sub forma unei subvenții pentru dobândă sau a unei subvenții pentru comisioanele de garantare;
* achiziționarea de terenuri neconstruite și de terenuri construite cu o sumă mai mare de 10% din cheltuielile totale eligibile ale operațiunii în cauză;
* taxa pe valoarea adăugată, cu excepția cazului în care aceasta nu se poate recupera în temeiul legislației naționale privind TVA-ul;
* cheltuieli privind dezafectarea sau construirea de centrale nucleare;
* investițiile care vizează o reducere a emisiilor de gaze cu efect de seră ale activităților enumerate în anexa I la Directiva 2003/87/CE;
* cheltuieli privind fabricarea, prelucrarea și comercializarea tutunului și a produselor din tutun;
* cheltuieli pentru întreprinderile aflate în dificultate, astfel cum sunt definite în normele Uniunii privind ajutoarele de stat;
* investițiile în infrastructura aeroportuară, cu excepția celor legate de protecția mediului sau a celor însoțite de investițiile necesare pentru atenuarea ori reducerea impactului negativ al acestei infrastructuri asupra mediului;
* achiziţia de echipamente şi autovehicule sau mijloace de transport second-hand;
* amenzi, penalităţi, cheltuieli de judecată şi cheltuieli de arbitraj.

Orice altă cheltuială poate fi considerată drept cheltuială eligibilă pentru co-finanţare (rambursare în limita stabilită) în cadrul POAT, dacă îndeplineşte cumulativ criteriile speciale stabilite de HG nr. 399/2015 pentru cheltuiala respectivă, precum și următoarele criterii generale aplicabile oricărei cheltuieli:

1. Este angajată de către beneficiar și plătită între 1 ianuarie 2014 şi 31 decembrie 2023, dacă autoritatea de management nu decide altfel prin contractul/decizia de finanţare.

Prin excepţie, cheltuielile salariale efectuate de instituțiile publice pentru personalul implicat în gestionarea instrumentelor structurale sunt eligibile de la momentul încetării finanțării acestor cheltuieli din POAT 2007-2013.

1. Este însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu respectarea prevederilor art. 131 alin. (2) şi (4) din Regulamentul (UE) nr. 1.303/2013.
2. În cazul cheltuielilor efectuate înainte de data depunerii cererii de finanţare, aceste documente vor face obiectul cererilor de rambursare şi se vor transmite după data semnării contractului/deciziei de finanţare, în condiţiile prevăzute în cadrul contractului/deciziei de finanţare.
3. Este în conformitate cu prevederile POAT.
4. Este în conformitate cu contractul/decizia de finanțare, încheiat între autoritatea de management și beneficiar, cu respectarea art. 65 alin.(11), art. 70, art. 71 art. 125 alin. (1) şi art. 140 din Regulamentul (UE) nr. 1303/2013.
5. Este rezonabilă şi necesară realizării proiectului.
6. Respectă prevederile legislaţiei Uniunii Europene şi naţionale aplicabile.
7. Este înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.

# CAPITOLUL 5. Completarea cererii de finanțare

Pentru abordarea coerentă a intervențiilor și asigurarea nevoilor prioritare de asistență tehnică din POAT, **conform mecanismului de aprobare a proiectelor finanțate din POAT 2014-2020 aprobat de CM POAT la reuniune din data de 26 februarie 2015**, va fi stabilit un Plan anual de proiecte ce pot fi primite la finanțare din POAT.

În mod excepțional și numai cu o justificare adecvată, pot fi primite propuneri de proiecte care nu au fost incluse în planul anual, urmând ca AM POAT să procedeze la consultarea membrilor CM POAT prin procedură scrisă privind includerea propunerii în planul anual de proiecte ce pot fi finanțate din POAT.

Numai pentru proiectele incluse în planul de proiecte aprobate, se va completa cererea de finanțare în format letric prevăzut în Ghidul Solicitantului – condiții specifice pentru accesarea fondurilor din POAT 2014-2020, urmând ca Autoritatea de Management pentru POAT să întrerupă depunerea cererilor de finanțare pentru a trece la depunerea, evaluarea și contractarea electronică a proiectelor prin aplicația MySMIS 2014 prin intermediul unei instrucțiuni privind completarea, depunerea, evaluarea și contractarea proiectelor publicată în pagina programului din cadrul site-ului [www.fonduri-ue.ro](http://www.fonduri-ue.ro) (<http://www.fonduri-ue.ro/poat-2014#implementare-program>).

În completarea formularului cererii de finanţare, pentru a vă asigura de respectarea criteriile de admisibilitate, eligibilitate și evaluare tehnico-financiară, recomandăm consultarea inclusiv a grilelor utilizate de AM POAT pentru verificare administrativă și a eligibilității și, respectiv pentru evaluarea tehnico-financiară anexate la Ghidul Solicitantului – condiții specifice de accesare a fondurilor din POAT 2014-2020.

# CAPITOLUL 6. Procesul de evaluare și selecție

## Aspecte generale privind conformitatea administrativă și evaluarea tehnică și financiară

Procesul de evaluare a proiectului se va derula în 2 pași:

1. Verificarea conformităţii administrative și a eligibilităţii,
2. Evaluarea tehnică şi financiară a proiectului.

Verificarea conformităţii administrative va urmări, în principal, forma Cererii de finanţare, iar eligibilitatea va urmări încadrarea activităților proiectului în acțiunile eligibile ale POAT, încadrarea solicitantului în lista solicitanților eligibili în cadrul POAT, precum și capacitatea administrativă, financiară și operațională a beneficiarului de a îndeplini condițiile în vederea accesării fondurilor. Un proiect poate fi considerat eligibil dacă solicitantul și activităţile propuse sunt eligibile și dacă este inclus în planul anual de proiecte aprobat în urma consultării Comitetului de Monitorizare pentru POAT.

În evaluarea tehnică și financiară a proiectului se va analiza relevanţa, inclusiv coerenţa activităţilor cu obiectivele POAT și încadrarea în planul anual de proiecte, fezabilitatea, eficacitatea și sustenabilitatea proiectului.

Acești pași presupun completarea de către AM POAT a grilei de verificare a conformităţii administrative și a eligibilității și, respectiv pentru evaluarea tehnico-financiară anexate la Ghidul Solicitantului – condiții specifice de accesare a fondurilor din POAT 2014-2020.

Cererea de finanţare trebuie să obţină răspunsuri pozitive la toate întrebările menţionate în aceste grile pentru a trece la pasul următorul. Rezultatul pozitiv obținut la finalul procesului, în urma evaluării tehnice și financiare, reprezintă aprobarea proiectului la finanțare.

## Evaluarea și selecția proiectelor în cadrul ITI Delta Dunării

În procesul de implementare a Strategiei Integrate de Dezvoltare Durabilă a Deltei Dunării (SIDDDD), pentru proiectele dezvoltate în teritoriul ITI se va utiliza o procedură de evaluare a relevanţei proiectului pentru strategie. În urma acestei evaluări, ADI ITI Delta Dunării emite un aviz favorabil/nefavorabil pentru respectivul proiect, cu excepţia proiectelor de pe axa prioritară 2 a POR.

Astfel, **finanţarea din fonduri ESI a propunerilor de proiecte**, se va face în urma obţinerii acestui **aviz de conformitate cu SIDDDD** emis de către ADI ITI DD şi cu **respectarea regulilor de eligibilitate/acordare de finanţare specifice fiecărui program (operaţional)**.

POAT va sprijini implementarea SIDDDD prin finanţarea, în cadrul axei prioritare 1 – Întărirea capacităţii beneficiarilor de a pregăti şi implementa proiecte finanţate din FESI şi diseminarea informaţiilor privind aceste fonduri, a proiectului *Asistenţă tehnică pentru asigurarea funcţionării compartimentului tehnic al ADI ITI Delta Dunării*, proiect care va contribui la întărirea capacităţii administrative a ADI ITI Delta Dunării.

## Depunerea și soluționarea contestațiilor

Solicitantul are drept de contestaţie împotriva notificării de respingere, atât în faza de verificare a conformității administrative și a eligibilitǎţii proiectului, cât şi în faza de evaluare tehnico-financiară a proiectului. Contestaţia trebuie transmisă în termen de 10 zile lucrătoare de la primirea scrisorii de informare privind rezultatul evaluării Cererii de finanțare.

Detalii privind depunerea și soluționarea contestațiilor se găsesc în Ghidul Solicitantului – condiții specifice de accesare a fondurilor din POAT 2014-2020, subcapitolul 4.2.

# CAPITOLUL 7. Principii orizontale

Proiectele finanțate din POAT trebuie implementate cu respectarea principiilor orizontale privind egalitatea de șanse și tratament și privind dezvoltarea durabilă. În descrierea modului în care sunt aplicate aceste principii în implementarea proiectelor, beneficiarii pot utiliza *Ghidul privind integrarea principiilor orizontale în cadrul proiectelor finanţate din Fondurile Europene Structurale şi de Investiţii 2014-2020:*

* partea I – Egalitatea de şanse și de tratament
* partea a II-a – Dezvoltarea durabilă

Ghidul poate fi descărcat la adresa <http://www.fonduri-ue.ro/orientari-beneficiari>.

# CAPITOLUL 8. Contractarea proiectelor

Dacă propunerea de proiect îndeplineşte toate cerinţele impuse de procesul de evaluare, Serviciul Gestionare Program, Evaluare și Aprobare Proiecte din cadrul AM POAT va întocmi documentele necesare în vederea contractării proiectului.

Pentru fiecare proiect finanţat se va semna un contract de finanţare/decizie de finanţare între beneficiari şi AM POAT în care vor fi stipulate drepturile, obligaţiile şi responsabilităţile fiecărei părți.

Tipul de contract încheiat între autoritatea de management şi beneficiari se va stabili în funcţie de tipul de beneficiari implicaţi, astfel:

1. Cu instituţii din afara Ministerului Fondurilor Europene (MFE): CONTRACT de finanţare

2. Cu MFE/structuri din MFE: DECIZIE de finanţare

Astfel,

Contract de finanţare este actul juridic încheiat cu instituţiile beneficiare, cu excepţia MFE şi a structurilor din Ministerul Fondurilor Europene, semnat de Ordonatorul Principal de Credite al AM POAT şi reprezentantul legal al beneficiarului.

Decizia de finanţare este actul juridic semnat de Ordonatorul Principal de Credite al AM POAT în vederea aprobării spre finanţare a proiectului depus pentru MFE şi/sau pentru structurile beneficiare din cadrul MFE.

Contractul/decizia de finanțare este structurat/ă în Condiții generale și Anexe care cuprind Condiții specifice, Cererea de finanțare aprobată, Măsuri de informare și publicitate, Monitorizarea și raportarea și, dacă este cazul, Acordul încheiat între Beneficiar și Parteneri.

Formatele standard sunt prevăzute în Ghidul Solicitantului – condiții specifice pentru accesarea fondurilor din POAT 2014-2020.

# CAPITOLUL 9. Informare și publicitate

În scopul asigurării identităţii vizuale şi pentru respectarea unitară a regulilor privind vizibilitatea, activităţile de informare şi publicitate desfăşurate în cadrul proiectului se vor realiza cu respectarea regulilor prevăzute în Manualul de identitate vizuală pentru Instrumente Structurale 2014-2020 (care poate fi accesat la adresa [www.fonduri-ue.ro/transparenta/comunicare](http://www.fonduri-ue.ro/transparenta/comunicare)).

Activităţile de comunicare vor fi adaptate din punct de vedere al valorii, frecvenţei şi complexităţii, în funcţie de specificitatea proiectului gestionat de beneficiar şi vor trebui să acopere cel puţin măsurile minime obligatorii:

* expunerea cel puțin a unui afiș cu informații despre proiect (dimensiunea minimă A3), inclusiv despre contribuția financiară din partea Uniunii, într-un loc ușor vizibil publicului, cum ar fi zona de intrare în sediul beneficiarului.
* asigurarea unei informări transparente şi corecte a mass-media asupra Proiectului finanţat prin Programul Operaţional Asistenţă Tehnică, cu obligativitatea ca la începutul şi la finalizarea unui proiect să fie publicate anunţuri publicitare sau comunicate de presă (anunţuri de presă).
* toate materialele de comunicare realizate în cadrul proiectelor finanţate prin Programul Operaţional Asistenţă Tehnică trebuie să conţină: sigla Uniunii Europene, sigla Guvernului României, precum şi cea a Instrumentelor Structurale 2014-2020, însoţite de menţiunea „Proiect co-finanţat din Fondul European de Dezvoltare Regională prin POAT 2014-2020”. Prin materiale de comunicare se înţelege: fluturaşi, pliante, broşuri, afişe, bannere, comunicate de presă, website-uri, newsletters, spoturi radio-TV, inserţii în presa scrisă, standuri expoziţionale, autocolante, materiale promoţionale sau orice alte produse prin care este promovat proiectul şi rezultatele acestuia.

Se încurajează creativitatea şi folosirea diverselor canale moderne de comunicare, astfel încât obiectivele şi rezultatele proiectului, precum şi contribuţia financiară din partea Uniunii Europene să fie comunicate corect, eficient şi să ajungă la publicul ţintă al proiectului, dar şi la publicul larg, după caz.

1. Pentru beneficiarii proiectelor finanțate din POC și POIM, activitatea de management de proiect este eligibilă în cadrul proiectului și este finanțată din aceste programe operaționale. Din POAT este eligibilă numai asistența pentru gestionarea portofoliului de proiecte, necesară beneficiarilor POIM și POC care gestionează un număr mare de proiecte. [↑](#footnote-ref-1)